ప్రాజెక్టు ఆలస్యమైతే 10 శాతం వడ్డీ..!
- గృహ కొనుగోలుదారులకు ఇవ్వాల్సిందే:
రియాల్టీ రెగ్యులేటరీ అథారిటీస్‌ నిర్ణయం
న్యూఢిల్లీ : రియల్‌ ఎస్టేట్‌ సంస్థలు వినియయోగదారులకు గడువు సమయం లోగా నివాసాన్ని అందజేయకపోతే ఇకపై బాధపడాల్సిందేమీ లేదు. తగు సమయంలో ఇళ్లు అందస్తామని చెప్పి జాప్యం చేస్తే ప్రాజెక్టులపై గహ కొనుగోలుదారులకు చెల్లించే వడ్డీరేట్టు 10 శాతంగా నిర్ధారించినట్టు రియల్‌ ఎస్టేట్‌ రెగ్యులేటరీ అథారిటీస్‌ (ఆర్‌ఈఆర్‌ఏ) తెలిపింది. అమ్మకపు ఒప్పందంలో భాగంగా హౌజింగ్‌ ప్రాజెక్టులు జాప్యమవుతున్నట్టు తాము పెట్టుబడి పెట్టిన మొత్తంపై కొనుగోలుదారులు ఈ మొత్తాన్ని పొందవచ్చని టైమ్స్‌ ఆఫ్‌ ఇండియా ఒక కథనం వెల్లడించింది. ఇదివరకు ఒక్కో చదరపు అడుగులకు 5గా ఉన్న రేటు, దీని ప్రకారం ప్రస్తుత రేటు 10గా నిర్ణయించారు. 14 రాష్ట్రాలు, కేంద్రపాలిత ప్రాంతాల్లో ప్రస్తుతం ఈ రియల్‌ ఎస్టేట్‌ చట్టం అమలవుతుందని, మరో 14 రాష్ట్రాల్లో ఈ నిబంధనలు అమలుచేసే ప్రక్రియ జరుగుతుందని హౌసింగ్‌ అండ్‌ అర్బన్‌ పావర్టీ ఆల్లేవియేషన్‌ మంత్రిత్వ శాఖ జాయింట్‌ సెక్రటరీ రాజీవ్‌ రంజన్‌ మిశ్రా చెప్పారు. ఈ చట్టం కింద ఏర్పాటు చేసిన రెగ్యులేటరీ వద్ద ప్రస్తుతం నడుస్తోన్న రియల్‌ ఎస్టేట్‌ ప్రాజెక్టులన్నీ జులై ఆఖరికల్లా రిజిస్ట్రర్‌ చేసుకోవాలన్నారు.
మీ స్నేహితులకు రికమెండ్ చెయ్యండి